Document ID: /roh_data/filtered/fineweb-2-filterrobots_roh.jsonl.gz/13774

Previs è in restaurant cun radund 90 plazs ed ina terrassa dador l’edifizi existent. Per realisar il project dovri dentant anc in permiss dal chantun per in midament da zona.
Ina lezia communala?
Sco ch’il president communal da Madulain, Roberto Zanetti ha declerà, saja il basegn d'in’ustaria en vischnanca grond. Sche la finanziaziun d’in restaurant tutga dentant er tar las lezias d’ina vischnanca politica, possian ins metter en dumonda. Dentant hajan ins er da valitar la plivalur d’in nov lieu d’inscunter per indigens e giasts.
A medem mument realisass la vischnanca gist er in local per la tschendra dal stgaudament che è gia situà en las localitads da l’ufficina communala. Premissa è uss in gea da la radunanza communala da Madulain, ils 27 d’avrigl 2016.